钦定古今图书集成/明伦汇编/官常典/第474卷 > 叔孙建
## 钦定古今图书集成/明伦汇编/官常典/第474卷 > 叔孙建

按《魏书》本传：“建，代人也。父骨，为昭成母王太后所养，
与皇子同列。建少以智勇著称。太祖之幸贺兰部，建
常从左右。登国初，以建为外朝大人，与安同等十三
人迭典庶事，参军国之谋。随秦王觚使慕容垂，历六
载乃还。拜后将军。顷之，为都水使者、中领军，赐爵安
平公，加龙骧将军，出为并州刺史。后以公事免，守邺”
城园。太宗即位，念建前功，乃以建为正直将军、相州
刺史。饥胡刘虎等聚党反叛，公孙表等为虎所败，太
宗假建前号“安平公”，督表等以讨虎，斩首万馀级，馀
众奔走，投沁而死，水为不流，掳其众十万馀口。司马
德宗将刘裕伐姚泓，令其部将王仲德为前锋将，逼
滑台。兖州刺史尉建率所部弃城济河，仲德遂入滑
台，乃宣言曰：“晋本意欲以布帛七万匹假道于魏，不
谓魏之守将便尔弃城。”太宗闻之，诏建自河内向枋
头，以观其势。仲德入滑台。月馀，又诏建渡河，曜威斩
尉，建投其尸于河，呼仲德军人与语，诘其侵境之意。
仲德遣司马竺和之，建命公孙表与言，和之曰：“王征
卤为刘太尉所遣，入”河西行将取洛城，扫山陵之寇，
非敢侵犯魏境。太尉自遣使请魏帝陈将假道，而魏
兖州刺史不相体解，望风捐去，因空城而入，非战攻
相逼也。魏晋和好之义不废。于前。表曰：“尉建失守之
罪，自有常刑，将更遣良牧，彼军宜西，不然将以小致
大，乖和好之体。”和之曰：“王征卤权住于此，以待众军
之集。比当西过，滑台，还为魏有，何必建旗鼓以耀威
武乎？”仲德卑辞，常自言不敢与大魏抗衡，建不能制
之。太宗令建与刘裕相闻，以观其意。裕答言：“洛是晋
之旧京，而羌姚据之。晋欲修复山陵之计久矣，而内
难屡兴，不暇经营。司马休之、鲁宗之父子、司马国璠
兄弟、诸桓宗属，皆晋之蠹也。而姚氏收集此等，欲以
图晋，是以伐之。道由于魏。军之初举，将以重币假途，
会彼边镇，弃守而去，故晋前军得以西进，非敢凭陵
魏境。”裕以官军在河南，恐断其前路，乃命引军北寇，
及班师乃止，语在《帝纪》。建与南平公长孙嵩各简精
兵二千，观刘裕事势，语在《嵩传》。迁广阿镇将，群盗敛
迹，威名甚震。久之，除使持节、都督前锋诸军事、楚兵
将军、徐州刺史，率众自平原济河，徇下青、兖诸郡。建
济河，刘裕兖州刺史徐琰奔彭城。建遂东入青州。司
马受之、秀之先聚党于济东，皆率众降。建入临淄，刘
义符前，东太守清河张幸先匿孤山，闻建至，率二
千人迎建于女水，遂围义符青州刺史竺夔于东阳
城。义符遣将檀道济、王仲德救夔，建不克而还。建以
功赐爵寿光侯，加镇南将军。建表曰：“臣前遣沙门僧
护诣彭城，僧护还称贼发军向北，前锋将徐卓之已
至彭城，大将军到彦之军在泗口，发马戒严，必有举
斧之志。臣闻为国之道，存不忘亡。宜缮甲兵，增益屯
戍，先为之备，以待其来，若不豫设，卒难擒殄。且吴越
之众，便于舟楫，今至北土，舍其所长，逆顺既殊，劳逸
不等，平寇定功，在于此日。臣虽衰敝，谋略寡浅，过蒙
殊宠，忝荷重任，讨除寇暴，臣之志也。是以秣马枕戈，
思效微节。愿陛下不以南境为忧。”世祖优诏答之，赐
以衣马。建与汝阴公长孙道生济河而南，彦之、仲德
等自清入济，东走青州。刘义隆兖州刺史竺灵秀弃
须昌，南奔湖陆，建追击，大破之，斩首五千馀级，遂至
邹鲁，还屯范城。世祖以建威名南震，为义隆所惮，除
平原镇大将，封丹阳王，加征南大将军、都督冀青徐
济四州诸军事。先是，简幽州以南戍兵集于河上，一
道讨洛阳，一道攻滑台。义隆将檀道济、王仲德救滑
台，建与汝阴公道生拒击之。建分军挟战，纵轻骑邀
其前后，焚烧榖草，以绝其粮道。道济兵饥，叛者相继，
由是安颉等得拔滑台。建沈敏多智，东西征伐，常为
谋主。治军清整，号令严明。又雅尚人伦，礼贤爱士。在
平原十馀年，绥怀内外，甚得边称。魏初名将鲜有及之，南方惮其威略，青、兖辍不为寇。太延三年薨，时年
七十三。世祖悼惜之，谥曰“襄王”，赐葬金陵。